358 J. E. V. Boas. 



denne Betragtning, at Ledormenes Ektoderm har en ret ud- 

 strakt Ævne til at danne ophøjede Partier, bestaaende af Grupper 

 af forlængede Epidermisceller og beklædte med en mere eller 

 mindre fortykket Cuticula. Eftersom Forholdene kræver det, 

 udvikles saadanne Dele paa forskellige Steder af Dyret; hos 

 Peripatus altsaa paa Spidsen af de smaa Lemmer, hvor deres 

 Tilstedeværelse øjensynlig er særdeles vel motiveret. ■ — Peri- 

 patus' Kløer er altsaa sandsynligvis blot analoge til Arthropo- 

 dernes og kan paa ingen Maade tages som Bevis for et virke- 

 ligt Slægtskab. 



Et andet Punkt i Peripatus' Bygning, hvori man — efter 

 mit Skøn paa en ret naiv Maade — har villet se en Tilnær- 

 melse til Arthropoderne , er de saakaldte Kæber, der findes i 

 en Slags Forgaard til Tarmkanalen. Udviklingshistorien har 

 vist, at disse Dele er det omdannede første Par Lemmer. Og- 

 saa hos Arthropoderne finder man jo sædvanlig Munden om- 

 given af flere Kæber, der ligeledes er omdannede Lemmer; en 

 Sammenligning ligger altsaa meget nær. Hos Ledormene vides 

 derimod noget saadant ikke at have fundet Sted ; en Omdan- 

 nelse af Parapodier til Kæber er mig ubekendt. Der kunde 

 derfor synes at være god Mening i at opfatte Kæberne hos 

 Peripatus som repræsenterende en Karakter, der peger henimod 

 Arthropoderne. 



En nærmere Betragtning af Peripatus' Kæber vil imidlertid 

 atter gøre denne Opfattelse mere end tvivlsom. Der findes to 

 Kæber paa hver Side, hver i Form af en sammentrykt stærkt 

 chitiniseret Klo. Det er ikke just den Skikkelse, hvori man 

 skulde vente at træffe Kindbakker eller Kæber hos en primitiv 

 Arthropod. Derimod er det noget andet: det er Kløerne af et 

 Peripatus-Ben, vi her har for os; Udviklingshistorien viser ty- 

 delig nok, at det forreste Par Ben rykker ind i Munden, og 

 det er altsaa dette Benpars Kløer simpelthen, som vi i en ufor- 

 falsket Skikkelse har med at gøre. Men med denne Erkendelse 

 maa vistnok tillige enhver Tanke om, at det er et Par primi- 



14 



